एहि बेरक रेल बजट मे एक बेर फेर बिहार के लॉलीपॉप थमा देल गेल. रेल मंत्री ममता बनर्जी कहलीह कि मधेपुरा आओर मढ़ौरा रेल कारखाना के काज जल्दीए शुरू करि देल जाएत मुदा ई तं पहिनहि के रेल परियोजना अछि जकरा ओ रोकने छथीह. आ काज मे हाथ नहि लगवा रहल छथीह. बजट मे बिहार के लेल किछ नवका ट्रेनक घोषणा कएल गेल अछि मुदा ओ केवल दुनिया के देखाबय के लेल अछि दे देखिऔ हम बिहार के संग कोनो भेदभाव नहि कएलहुं. छोट-छोट आ कम महत्व वाला ट्रेन देल गेल अछि. बिहार के लेल दुरंतो के आस. . . आसे रहि गेल. बिहारक एकोटा स्टेशन आदर्श स्टेशनक सूची मे नहि आएल. जतय दोसर ठाम मेडिकल कॉलेज खुलत ओतय एहिठाम किछ रेलवे अस्पताल खुलत.
 एक गप जरूर अछि जे ममताजी बिहार के लेल जे घोषणा कएलीह ओहि मे बेसि मिथिलाक लेल अछि. दरभंगा सं मुम्बई के बीच एकटा साप्ताहिक ट्रेन चलत. कोलकाता सं सेहो दरभंगा के लेल एकटा ट्रेन देल गेल अछि ई हफ्ता मे दू दिन चलत. रांची-जयनगर एक्सप्रेस सेहो दू दिन चलत. न्यू जलपाईगुड़ी सं कटिहार होएत अमृतसर तक जाए वाला एकटा ट्रेन सेहो अछि. किशनगंज सं अजमेरशरीफ के बीच चलय वाला ट्रेन हफ्ता मे एक दिन खुलत. कटिहार-तेजनारायणपुर के बीच एकटा पैसेंजर देल गेल अछि. सियालदह-किशनगंज एक्सप्रेस के घोषणा सेहो कएल गेल. रेल बजट मे इहो कहल गेल अछि जे मुजफ्फरपुर-सीतामढ़ी के बीच नवका रेल लाइन बिछा देल जाएत.
 एकर अलावा पटनासाहिब सं मदुरै के बीच भारत तीर्थ एक्सप्रेस नामक ट्रेन चलत. एहने ट्रेन हावड़ा-गया-आगरा के बीच आओर इलाहाबाद-गया के बीच सेहो चलत. राजगीर-हावड़ा के बीच हफ्ता मे तीन दिन नवका ट्रेन चलत. पैसेंजर ट्रेन में पटना-आरा-सासाराम आओर बख्तियारपुर-गया के बीच नवका पैसेंजर ट्रेन चलत. पटना-बंगलुरु के बीच चलय वाला संघमित्रा एक्सप्रेस आब रोज करि देल गेल अछि. बजट मे किउल-गया रेल लाइन के दोहरीकरण के प्रस्ताव सेहो अछि.
 नीतीश कुमार जीक बिहारक गद्दी संभालए के बादहि सं राज्यक हालात बदलल अछि ई बात देशक संग-संग दुनिया सेहो मानि रहल अछि. नीतीश जीक देश-विदेशक कइटा पत्र-पत्रिका मे गुणगान भs रहल छनि. एहि सिलसिला मे ताजा कड़ी जुड़ल अछि न्यूज़वीक के. अंतर्राष्ट्रीय पत्रिका न्यूज़वीक के समाचारक दुनिया मे सम्मान के साथ नाम लेल जाएत अछि. ओहि पत्रिका के नवका अंक मे बिहार के बारे मे नीक खबर छपल अछि. नीतीश जीक खूब तारीफ कएल गेल छनि. बिहारक कहानी 'फ्रॉम वर्स्ट टू नियर फर्स्ट' टाइटल सं अछि.
 न्यूज़वीक मे बिहारक शानदार इतिहास सं लsक अखन धरिके बारे मे बताएल गेल अछि. एहि मे लिखल गेल अछि जे बिहारक केहन शानदार इतिहास छल. . . ओकरा अंग्रेज फेर केंद्र सरकार के नीति, जमींदारी-सामंती प्रथा, जाति, अगड़ा-पिछड़ाक लड़ाई एकदम सं गर्त मे लs गेल. घोटाला सं लsक लूट-खसोट सभ तरहक जिक्र अछि. केना बिहारक विनाश भेल आओर ओ केना एक बेर फेर सं विकासक रास्ता पर बढ़ि रहल अछि.
 पत्रिका मे नीतीश जीक बारे मे कहल गेल अछि जे ओ बिहार के चेहरा एकदम सं बदलि देलखिन्ह. जेहि बिहार के बारे मे कहल जाएत छल जे एहिठाम शासन नामक चीज नहि अछि ओहि ठाम ओ कानून-व्यवस्था कायम कs देखा देलखिन्ह. विकासक इजोत आई राज्य मे चारु कात दिख रहल अछि. हजारों किलोमीटर नवका रोड बनल. . . सैकड़ों नवका पुल बनल. दस तरहक विकासक काज भs रहल अछि. राज्य मे चारु कात कोनो नहि कोनो काज भs रहल अछि. एहि सं पहिने विकास के मामला मे राज्य के अंतिम पायदान पर लs जाए वाला लालू प्रसाद यादवजी जे पहिने कहय छलखिन्ह कि विकास के नाम पर कोनो चुनाव जीतल जाएत अछि. . . आब ओहो खुद विकासक गप करय लागलखिन्ह.
 ओना एकटा गप्प नहि भूलबाक चाही जे लालूजी जखन रेल मंत्री छलखिन्ह तखन हुनको नामक खूब चर्चा होएत छलन्हि. मुदा चुनाव हारलाह के बाद हाशिया पर छथि. अहां एक ठाम बैसि पूरा राज्यक लोकक मन मे कि चलि रहल छै. . . से नहि जानि सकय छी. हम- अहां ऊपर-ऊपर कहैत छी जै सभ नीक भs रहल छै. मुदा कि गाम. . घर. . . टोल मे रहय वाला सभ लोक सेहो ऐना मानय छथिन्ह? . अगर सिर्फ काज सं चुनाव जीतल जा सकैत छल तखन त नीतीश जीक जीत पक्का अछि. . . फेर कोनो चुनाव कराबय के जरूरते नहि. बेकार के न करोड़ों रूपया खर्च होएत. मुदा लोकतंत्र मे ऐना नहि होए छै. लोकतंत्र मे लोक के खुश होनाय बहुत जरूरी छै. नीतीश जी जे काज कs रहल छथिन्ह... ओहि सं हुनकर मतदाता खुश छनि आ नहि ई त चुनाव के बादहि पता चलत. एहनो भ s सकैत अछि जे नीतीशजी चुनाव नहि जीत पबताह. हुनका लोकक फैसला स्वीकार करय पड़तन्हि.
 मुदा जे होए. नीतीशजी चुनाव जीतताह आ नहि. बिहार मे जे विकास के बयार. . . हवा चलि पड़ल अछि ओ जारी रहत. चाहे कोनो सरकार आबय. . . ओ विकास के बात. . . कानून-व्यवस्था. . . इंफ्रास्ट्रक्चर पर जोर देबय सं पाछा नहि हटि सकताह.
 बिहार सरकार आब गरीबी रेखा सं नीचा रहय वाला लोक के लेल बकरी पालन पर जोर देबय जा रहल अछि. सरकार के माननाय अछि जे बकरी पालन लोक के कमाय-खाय के नीक साधन बनि सकैत अछि. एहि के लेल सरकार पूर्णिया मे एकटा बकरी प्रजनन प्रक्षेत्र बनाबय जा रहल अछि. एहि के लेल लोक के बकरी पालन के लेल जरूरी ट्रेनिंग देल जाएत ओर बकरा सेहो देल जाएत. शुरू मे करीब 600 किसान के दू-दूटा बकरा देल जाएत.
 एक तरह सं देखल जाए त गाम-घर के गरीब लोक के लेल सरकार के ई नीक कदम अछि. गाम-घर मे अखनो काफी लोक बकरी पालय छथिन्ह. पांच-दसटा बकरी-बकरा रखला पर जरूरत के समय बकरा बेच काज चला लेल जाएत अछि. खेती आओर मजदूरी के संग बकरी. . . मुर्गी आओर माछ पालन कs कनाय बढ़ाएल जा सकैत अछि.
 जमाय पएर छूबि कए प्रणाम कएलन्हि तं ससुर सए टाका निकालि एक टाकाक नोटक सिक्काक लेल कनियांकें सोर केलन्हि.
 खूब खर्च-बर्च कएने छलाह बेटीक बियाहमे पाइ अलग गनने छलाह आ नगरक चारि कठ्टा जमीन सेहो बेटीक नामे लिखि देने छलाह.
 "नई बाबूजी. ई गोर लगाइक कोन जरूरी छैक"?
 तावत कनियां आबि गेल रहथिन्ह, एक टकाक सिक्का लs कए.
 "राखु-राखु. ई तं पहिनहियो ने सोचितियैक".
 दुनिया भर के लड़का-लड़की के आजुक दिन वैलेंटाइन डे के कई दिन सं इंतजार छल. प्यार के इजहार. . . फूल. . . चाकलेट. . . गिफ्ट देनाय मिलनाय-जुलनाय भेल. मुदा कि प्रेम के लेल एकहि दिन तय अछि. अपन लेल त हर दिन वैलेंटाइन. हर दिन प्यार के इजहार. हर दिन मिलनाय-जुलनाय. प्रेम करनाय.
 अहां रोज प्रेम. . . प्यार करिकs देखिऔ. . . दुनिया कतेक रंगीन लगैत अछि. अहांक दुनिया देखए. . . सोचए के नजरिया बदलि जाएत. अहांक पर्सनालिटी मे एकटा नवका रौनक दिखत. एकटा नवका ऊर्जा मिलत. आत्म-विश्वास मिलत. चेहरा खिलल-खिलल रहत. मुसकी छाएल रहत. ककरो सं प्यार करि कs त देखिऔ दुनिया कतेक सुन्दर लगैत अछि. सभ किछ सुन्दर-सुन्दर लागत. कोनो काज करय मे उत्साह जागत. कोनो परेशानी. . . समस्या अहांक राह नहि रोकत.
 बस एक बेर अहांके अपन नजर. . . सोचय के तरीका मे प्रेम लाबय पड़त. अहां ककरो तरफ मुस्कुरा कs त देखिऔ. अपन हाथ बढ़ा कs त देखिऔ. ककरो अपन बना कs त देखिऔ. मुदा एहि प्रेम मे सिर्फ प्रेम होबाक चाही. प्रेम मे बड़का ताकत होएत अछि. जखन प्रेम मे होएब अहांक नजर मे एकटा गजब के चमक रहत. आओर जखन तक प्रेमक चमक अहांक संग रहत. अहांक लेल हर रोज वैलेंटाइन डे बनल रहत.
 अहां रोज प्रेम. . . प्यार करिकs देखिऔ. . . दुनिया कतेक रंगीन लगैत अछि. अहांक दुनिया देखए. . . सोचए के नजरिया बदलि जाएत. अहांक पर्सनालिटी मे एकटा नवका रौनक दिखत. एकटा नवका ऊर्जा मिलत. आत्म-विश्वास मिलत. चेहरा खिलल-खिलल रहत. मुसकी छाएल रहत. ककरो सं प्यार करि कs त देखिऔ दुनिया कतेक सुन्दर लगैत अछि. सभ किछ सुन्दर-सुन्दर लागत. कोनो काज करय मे उत्साह जागत. कोनो परेशानी. . . समस्या अहांक राह नहि रोकत.
 बस एक बेर अहांके अपन नजर. . . सोचय के तरीका मे प्रेम लाबय पड़त. अहां ककरो तरफ मुस्कुरा कs त देखिऔ. अपन हाथ बढ़ा कs त देखिऔ. ककरो अपन बना कs त देखिऔ. मुदा एहि प्रेम मे सिर्फ प्रेम होबाक चाही. प्रेम मे बड़का ताकत होएत अछि. जखन प्रेम मे होएब अहांक नजर मे एकटा गजब के चमक रहत. आओर जखन तक प्रेमक चमक अहांक संग रहत. अहांक लेल हर रोज वैलेंटाइन डे बनल रहत.
 सपना सपने रहि जाएत !
 दरभंगा-मधुबनी मे कई ठाम आई-काल्हि अलग मिथिला राज्य के लेल धरना प्रदर्शन भs रहल अछि. मुदा ई धरना प्रदर्शन अलग-अलग संगठन. . . बैनर. . . संस्था के तरफ सं भs रहल अछि. एक- दोसरा के बीच कोनो तालमेल नहि. कोनो ठाम मिथिला राज्य संघर्ष समिति त कोनो ठाम अखिल भारतीय मिथिला संघ त कोनो ठाम अन्तर्राष्ट्रीय मैथिली परिषद जकां दर्जनों नाम सं अलग-अलग काज भs रहल अछि. लोक सभ सेहो कन्फ्यूज छथिन्ह जे आई एकर नाम देखय छी. . . काल्हि ओकर. ई कि भs रहल अछि? दू- चारि लोक आबय छथिन्ह आ अपन दोकानदारी चमका कs चलि जाए छथिन्ह. आखिर जखन सभ के मकसद एक छनि तखन ओ एक ठाम आबि कs. . . एक संग आबि कs किएक नहि मिथिला के लेल लड़ाई लड़य छथिन्ह.
 सभसं बड़का सवाल अछि जे कि अलग मिथिला राज्य बनत? कोन आधार पर बनत? पूरा मिथिला घुमि जाउ एकटा बैनर. . . पोस्टर. . . बोर्ड मैथिली मे नहि मिलत. कोनो किताबक दोकान पर चलि जाउ दू चारिटा गिनल किताब के अलावा किछ नहि मिलत मैथिली मे. कोनो स्कूल-कॉलेज मे चलि जाउ मैथिली मे पढ़ाई नहि होएत अछि. हाई स्कूल मे मैथिली के पढ़ाई आब शुरू भेल अछि मुदा किताब के परेशानी बरकरार अछि. कॉलेज के किताब खोजैत रहि जाएब नहि मिलत. जखन पढ़ाई-लिखाई नहि. तखन राज्य कोन नाम पर? आब त लोक सभ अपन बच्चा नेना. . . भुटका के मैथिली बाजला पर डांटबो करय छथिन्ह. . . हिन्दी आ अंग्रेजी मे बाजय लेल कहय छथिन्ह. कहय छथिन्ह टोन बदलि जएतह.
 अगिला साल जनगणना शुरू होएत. देखबय लोक मातृभाषा मे कि लिखाबय छथिन्ह. मिथिला राज्य के लेल आंदोलन चलाबय वाला लोक सभ के लेल सभसं बड़का इम्तिहान अछि ई. हिनका लोक के सभसं बड़का कोशिश ई रहबाक चाही जे बेसि सं बेसि लोक मैथिली के अपन मातृभाषा के रूप मे दर्ज कराबथुन्ह. नहि त एहि छितरल लड़ाई मे मिथिलाक सपना सपने रहि जाएत.
 मैनेजमेन्टमे एकटा विषए छैक स्वॉट अनेलिसिस। मैथिलीक वर्तमान समस्याक लेल अपन गुरुजी चमू शास्त्रीजीक सँग कएल कैम्पक योगदानकेँ स्मरण राखैत विदेह मैथिली साहित्य आन्दोलनक कार्ययोजनाकेँ एहि कसौटीपर कसै छी।
 मैथिली लेल हृदएमे अग्नि छन्हि, से सभक हृदएमे, परस्पर एक दोसराक विरोधी किएक ने होथु। जनक बीचमे एहि भाषाक आरोह, अवरोह आ भाषिक वैशिट्यकेँ लऽ कऽ आदर अछि आ एहि मे मैथिली नहि बजनिहार भाषाविद् सम्मिलित छथि। आध्यात्मिक आ सांस्कृतिक महत्वक कारण सेहो मैथिली महत्वपूर्ण अछि। एहि भाषामे एकटा आन्तरिक शक्ति छै। बहुत रास संस्था, जाहिमे किछु जातिवादी आ सांप्रदायिक संस्था सेहो सम्मिलित अछि, एकर विकास लेल तत्पर अछि। एहि भाषाक जननिहार भारत आ नेपाल दू देशमे तँ रहिते छथि आब आन-आन देश-प्रदेशमे सेहो पसरल छथि।
 प्रशंसा परम्परा जाहिमे दोसराक निन्दा सेहो एहिमे सम्मिलित अछि, एकरे अन्तर्गत अबैत अछि- माने आत्मप्रशंसाक।
 परस्पर प्रशंसा सेहो एहिमे शामिल अछि। सरकारपर आलम्बन, प्राथमिकताक अज्ञान- जकर कारणसँ महाकवि बनबा/ बनेबा लेल कवि समीक्षक जान अरोपने छथि- जखन भाषा मरि रहल अछि। कार्ययोजनाक स्पष्ट अभाव अछि आ जेना-तेना किछु मैथिली लेल कऽ देबा लेल सभ व्यग्र छथि, कऽ रहल छथि। स्वयं मैथिली नहि बाजि बाल-बच्चाकेँ मैथिलीसँ दूर रखबाक जेना अभियान चलल अछि आ एहिमे मीडिया, कार्टून आ शिक्षा-प्रणालीक संग एक्के खाढ़ीमे भेल अत्यधिक प्रवास अपन योगदान देलक अछि। मैथिलीक कार्यकर्ता लोकनिक कएक ध्रुवमे बँटल रहबाक कारण समर्थनपरक लॉबिइंग कर्ताक अभाव अछि। मैथिलीकेँ एहिअँ की लाभक बदला अपन/ अप्पन लोकक की लाभ एहि लेल लोक बेशी चिन्तित छथि। मैथिली छात्रक संख्याक अभाव। उत्पाद उत्तम रहला उत्तर सेहो विक्रयकौशलक आवश्यकता होइत छै। मैथिलीमे उत्तम उत्पादक अभाव तँ अछिए, विक्रयकौशलक सेहो अभाव अछि।
 विशिष्ट विषयक लेखनक अभाव, मात्र कथा-कविताक सम्बल। मैथिलीमे चित्र-शृंखला, चित्रकथा, विज्ञान, समाज विज्ञान, आध्यात्म, भौतिक, रसायन, जीव, स्वास्थ्य आदिक पोथीक अभाव अछि। ताड़ग्रन्थक संगणकक उपयोग कऽ प्रकाशन नहि भऽ रहल अछि। छात्र शक्तिक प्रयोग न्यून अछि। संध्या विद्यालय आ चित्रकला-संगीतक माध्यमसँ शिक्षा नहि देल जा रहल अछि। दूरस्थ शिक्षाक माध्यमसँ/ अन्तर्जालक माध्यमसँ मैथिलीक पढ़ाइक अत्यधिक आवश्यकता अछि। मैथिलीमे अनुवाद आ वर्तमान विषय सभपर पुस्तक लेखन आ अप्रकाशित ताड़ ग्रन्थ सभक प्रकाशनक आवश्यकता अछि। मैथिलीक माध्यमसँ प्रारम्भिक शिक्षाक आवश्यकता अछि। प्रवासी मैथिल लेल भाषा पाठन-लेखन-सम्पादन पाठ्यक्रमक आवश्यकता अछि।
 हताशा, आत्महीनता, शिक्षासँ निष्कासन, पारम्परिक पाठशालामे शिक्षाक माध्यमक रूपमे मैथिलीक अभाव, विरल शास्त्रज्ञ, ताड़पत्रक उपेक्षा आ विदेशमे बिक्री, भाषा शैथिल्य, सांस्कृतिक प्रदूषण आ परिणामस्वरूप भाषा प्रदूषण, मुख्यधारासँ दूर भेनाइ आ मात्र दू जातिक भाषा भेनाइ, शिक्षक मध्य ज्ञान स्तरक ह्रास, राजनैतिक स्वार्थवश मैथिलीक विरोध ई सभ विपदा हमरा सभक सोझाँ अछि।
 विदेहक मैथिली साहित्य आन्दोलन मैथिलीकेँ जनभाषा बनएबाक प्रक्रममे लागल अछि। पाक्षिक रूपेँ मासमे दू बेर एहिपर विचिन्ता होइत अछि। नकारात्मक चिन्तन, परदूषण आ अभाव भाषण द्वारा ई आन्दोलन नहि अवरोधित होएत आ एकरा न्यून करबाक आवश्यकता अछि। ई सभटा ऊपरवर्णित बिन्दु प्रबन्धन-विज्ञानक कार्ययोजनाक विषय अछि, आ भाषणक नहि कार्यक आवश्यकता अछि आ से हम सभ कऽ रहल छी। सम्भाषण, मैथिली माध्यमसँ पाठन, नव सर्वांगीन साहित्यक निर्माण लेल सभकेँ एकमुखी, एक स्तरीय आ एक यत्नसँ प्रयास करए पड़त। धनक अभाव तखने होइत अछि जखन सरकारी सहायतापर आस लगेने रहब। सार्वजनिक सहायताक अवलम्ब धरू, दाताक अभाव नहि स्वीकारकर्ताक अभाव अछि। हमरा गाममे एकटा सुरजू भाइ रहथि। लोक जखन कहैत छलै जे सरकार रोड नञि बनबैत अछि तँ ओ कहै छलखिन्ह जे गाममे सभ गोटे जकर घर सड़कक कातमे छै अपन-अपन घरक आगाँक सड़क भरि देत तँ अपने सौँसे गाममे सड़क बनि जएतै। आ हुनकर खेत बाधमे दुरगरोसँ झलकैत भेटितए- गोबर-खादसँ ऊँच कऽ कऽ भरल। सुरुजु भाइकेँ भोरसँ कड़गर रौद भेला धरि पथिये-पथिये गोबर उघैत हम देखने छी। मालवीय जी झोड़ा लऽ कऽ निकलि गेल छलाह आ विश्वविद्यालय बना लेलन्हि। हमरा सभ सेहो ओही लगनसँ कार्य करी।
 कि कोचिंग पर रोक लागय ?
 बिहार मे कोचिंग के लsक जे आई-काल्हि हंगामा भs रहल अछि ओकर असल कारण कि अछि ? देश के सभ इलाका मे कोचिंग चलैत अछि. . . फेर बिहारे मे ई बवाल किएक ? कि बिहार मे शिक्षा एकटा बड़का कमाउ धंधा बनि गेल अछि ? कि बिहार मे शिक्षा के क्षेत्र मे एकटा आओर माफिया सक्रिय भs रहल अछि कोचिंग के रूप मे ? कि दोसर ठाम के जकां बिहार मे कोचिंग संस्थान मे प्रतियोगिता परीक्षा के तैयारी कराबय वाला नीक शिक्षक अछि ? कि एहि ठाम कोचिंग मे छात्र के सभ तरहक सुविधा देल जाएचत अछि? कि छात्र-शिक्षक के बीच नीक सं संवाद होएत अछि ? स्कूल- कॉलेज मे नीक सं पढ़ाई होए तखनो छात्र के कोचिंग के जरूरत पड़त? सरकारी स्कूल-कॉलेज मे पढ़ाबय वाला शिक्षक के कोचिंग-ट्यूशन पर किएक नहि रोक लगैत अछि? कि कोचिंग के लेल स्कूल-कॉलेज मे शिक्षक नीक सं नहि पढ़ाबैत छथिन्ह? असल कारण कि अछि? अपन विचार राखु. सभ लोक के अपन कमेंट. . . राय. . . विचार सं अवगत कराबिऔं. भ सकैत अछि अहांक विचार सं सरकार के सेहो किछ आइडिया मिलतन्हि. त देर नहि करु. तुरंत एकटा कमेंट ठोकि डालु.
 बिहार मे बवाल किएक?
 पटना मे आई-काल्हि कोचिंग के लsक मामला गरमाएल अछि. कोचिंग संस्थानक मनमानी के विरोध मे मंगलदिन छात्र सभ अपन गुस्सा कोंचिंग संस्थान पर निकाललाह. एहि क्रम मे रास्ता मे जे आएल सेहो निशाना बनि गेल. एकटा छात्र के मौत सेहो भs गेल.
 कोचिंग आई-काल्हि एकटा चोखा धंधा बनि गेल अछि. भारी भरकम कमाई के देखैत कइटा बाहुबली टाइपक लोक सभ सेहो कोचिंग संस्थानक दोकान खोलि लेलाह अछि. कमाई लेल खोलल गेल एहि कोचिंग संस्थान मे पढाई कम कमाई के धंधा बेसि होएत अछि. छात्र सभ के शांत राखल लेल दू-चारिटा बाउंसर. . . लठैत. . . मुस्टुंडा सभ सेहो राखल जाएत अछि. कखनो काल त सवाल पूछलो पर छात्र के सभ लोकक बीच मारि-पीट कs शांत करा देल जाएत अछि आओर दोसर छात्र के संदेश द देल जाएत अछि अगर तौं सभ एना करबह त तोरो सेहे हाल होएतह. डरे सभ चुप. मुदा जखन पानि सिर सं ऊपर चलि जाएत अछि त फेर. . . ओहने होएत अछि जेना आई-काल्हि पटना मे भs रहल अछि.
 पटना के भिखना पहाड़ी. . . मखनिया कुआं. . . रमना रोड. . . नया टोला. . . बाजार समिति के इलाका मे कुकुरमुत्ता जैसन कोचिंग संस्थान खुलि गेल अछि. अहां कहि सकय छी जे कुकरमुत्तो सं बेसि. राजस्थान के कोटा जकर अर्थ व्यवस्था कोचिंग सं बेहतर भेल अछि. पटना अगर ओहने चलय त लोक सभ के सेहो नीक कमाय होएत. मुदा एहिठाम त सोनाक अंडा देबय वाला मुर्गा के एकहि बेर मे हलाल करय के कोशिश करि देल जाएत अछि. एहि ठाम फीस लेल जाएत किछ. . . रसीद देल जाएत किछ. परीक्षा खत्म भ जाएत मुदा कोर्स खत्म नहि होएत. शिकायत करब त पीटाएब. डराएल- धमकाएल जाएब. आब लोक पढ़ाए करय आएल अछि त शांते रहैत अछि. कि के झंझट मे पड़य. एकरे फायदा कोचिंग संस्थान वाला उठा मनमाना कमाए करि रहल अछि. कोनो लगाम नहि. जेना मन भेल पढ़एलक. . . जेहि क्लास मे 15-20 छात्र होबाक चाही ओहि मे सौ-सौ छात्र राखि देल जाएत एछि. कई ठाम त एहु सं बेसि. मुदा सरकारी कार्रवाई नहि होबय सं सभ के मन बढ़ल अछि. ओना एहि बेर भेल बवाल के बाद सरकार के किछ होश आएल अछि. सरकार मामला के जांच के बात कहलक अछि. आओर सरकार के इहो कहनाय अछि जे एकरा लेल एकटा कानून सेहो लाएत जाएत.
 आखिर सरकार के नींद तखने किएक टूटैति अछि जखन किछ भs जाएत अछि. लगैत अछि दूरदृष्टि... दीर्घावधि के ध्यान मे राखि के किछ करय वाला समय आजुक नेता मे नहि रहि गेल अछि. एहि सभ के चलते बिहारक लाखों छात्र राज्य सं बाहर जाए के लेल मजबूर अछि. नीतीशजी नीक काज कs रहल छी त एकरो सभ पर ध्यान दिऔ. नहि त जे छात्र अहांके एहि मुख्यमंत्री के गद्दी पर बैसेने अछि अगिला चुनाव मे उतारि सेहो सकय अछि. अहां सभ सेहो अपन विचार राखु कोचिंग संस्थान के लs क. अहांक विचारक इंतजार मे.
 रेल बजट आबय वाला अछि. रेल मंत्री ममता बनर्जी बजटक तैयारी मे लागल छथीह. पिछला बेरक जकां एहि बेर सेहो बंगाल छाएल रहत बजट मे. मुदा पिछला बजट मे जेना बिहारक उपेक्षा कएल गेल रहय एहिबेर फेर ओहिना नहि होए एकरा लेल अपन-अपन एमपी. . . प्रतिनिधि के जगाउ. हुनका कहिओ जे ओ अपन-अपन इलाका के रेलक काज के लेल ममता जी सं मिलथिन्ह. हुनका सामने अपन मांग रखथिन्ह. नवका रेल चलाबय लेल कहथिन्ह.
 होली. . . छठि. . . गर्मी छुट्टी. . . दुर्गा पूजा के समय जे भीड़-भाड़ रहैत अछि आओर गाम आबय-जाय मे जे परेशानी होएत अछि. . . से भूलि त नहि गेलहुं अ अहां सभ? अगर नहि त देर नहि करु. अपन-अपन मांग राखु. पेपर. . . टीवी. . . प्रतिनिधि के माध्यम सं अपन परेशानी. . . समस्या रेलमंत्री के सामने राखु. पत्रकार भाई लोकनि अहां सभ सेहो बिहारक परेशानी के अखबार-चैनल के मार्फत दुनिया के सामने लाबिऔ.
 रेल यातायात के मामला मे बिहार अखनो बड़ पाछां अछि. नव-नव ट्रेन के जरूरत अछि. नव-नव ट्रेन लाइन के जरूरत अछि. अगर अहांक प्रतिनिधि बैसल रहि गेलाह त बस एहि बेर सेहो माथ पर हाथ धरि ताकैत रहि जाएब.
 ओना बिहार के मुख्यमंत्री आओर पूर्व रेलमंत्री नीतीश कुमार एहि बारे मे एकटा चिट्ठी ममता जी के लिखलखिन्ह. नीतीश जी अपन पत्र मे करीब दर्जन भर नवका ट्रेन चलाबय आओर लंबित पड़ल पुरनका रेल परियोजना के पूरा करय के आग्रह करलखिन्ह. अपन पत्र मे मुख्यमंत्री लिखलखिन्ह अ जे बिहार सरकार हुनकर हर तरह सं मदद करय लेल तैयार अछि. एहि सं पहिने बिहार मे कइटा रेल परियोजना के घोषणा कएल गेल मुदा ओ कई बेर फंड के कारण त कई बेर राजनीतिक कारण सं अटकल रहल.
 एक आदमी जे बात कहय छै से आओर दस लोक जे बात कहय छै तकर अलग-अलग प्रभाव पड़य छै. ताही लेल मुख्यमंत्री नीतीश के आवाज सं आवाज मिलाबैत अहां सभ सेहो अपना इलाका लेल रेल सुविधा के मांग करु. बिना मांगने किछ नहि मिलत. अखन देर नहि भेल अछि. बजट तैयारे भs रहल अछि. अपन-अपन सांसद महोदय के फोन करिऔ. . . हुनका सं मिलिऔ. . . दस लोक सं दवाब बनबिऔ जे हमरा इलाका लेल ट्रेन चाही. नवका लाइन चाही. बैसल रहल त बैसले रहि जाएब. फेर दोसर ककरो दोष नहि देबय.
 सदस्यता लें संदेश (Atom)